open-index/open-wikipedia-markdown huggingface dataset:
Soria Moria slott

**Soria Moria slott** er et norsk folkeeventyr som ble nedtegnet av Peter Chr. Asbjørnsen på reise i Røyken og trykt i *[[Norske Folkeeventyr]]* i 1843.

Det er også en serie av tolv eventyrtegninger av Theodor Kittelsen (1857–1914) laget og utstilt i 1900. Billedserien var også grunnlaget for Kittelsens illustrerte barnebok med samme tittel fra 1911. Teksten er utført i en Asbjørnsen-imiterende stil.

Bakgrunnen for navnevalget er ikke kjent. Men eventyret ble til på en tid da bibelhistoriene stod sterkt og var velkjente i befolkningen, og fjellet Moria nevnes i Bibelen, for eksempel i Andre Krønikebok 3,1: *Så begynte Salomo å bygge Herrens hus i Jerusalem, på fjellet Moria*.

## Postkort utgitt i serien «Soria Moria»
Kittelsens serie «Soria Moria» ble malt på Lauvlia i Sigdal i 1900 og består av tolv malerier. Postkort av motivene ble utgitt av Mittet & Co.


Fil:Th. Kittelsen- Soria Moria slott, 1900 (6995181224).jpg|«Der laa Soria Moria slot»
Fil:Th. Kittelsen- Askeladdens eventyr, 1900 (6995181422).jpg|«Langt, langt borte saa han noget lyse og glitre»
Fil:Th. Kittelsen- Askeladden og trollet (på flya), 1910 (7141270535).jpg|Askeladden og trollet (på flya)
Fil:Th. Kittelsen- Askeladdens eventyr, 1900 (7156809994).jpg|Askeladdens eventyr
Fil:Th. Kittelsen- Askeladdens eventyr, 1900 (7156808014).jpg|Askeladdens eventyr
Fil:Th. Kittelsen Askeladdens eventyr.jpg|«Han ville aldrig gjøre noget, bare ligge og grave i Asken»|alt=«Han ville aldrig gjøre noget, bare ligge og grave i Asken»
Fil:Askeladdens eventyr, 1900 (7156810622).jpg|Askeladden har fått prinsessa og halve kongeriket.
Fil:Th. Kittelsen Prinsessen lysker trollet.jpg|«Der satt prinsessen og lyskede trollet»
Fil:Th. Kittelsen- Askeladdens eventyr. Gullfuglen, 1900 (7156810884).jpg|«Gullfuglen»


## Oppkalt etter ''Soria Moria slott''
* Soria Moria kino på Torshov i Oslo
* Kulturslottet Soria Moria på Torshov i Oslo
* Soria Moria Hotell på Holmenkollen i Oslo
* Soria Moria Hotel i Siem Reap, Kambodsja
* *Soria Moria* (1995), en plateutgivelse av Sissel Kyrkjebø
* Soria Moria (laivarrangørgruppa)
* Soria Moria (2000), norsk fjernsynsserie

## Eksterne lenker
* 
* 
* 
* «Soria Moria slott» hos Prosjekt Runeberg
Lungegaardens Buekorps

**Lungegaardens Buekorps** er et buekorps (jentekorps) i Bergen, stiftet 7. oktober 1994.

Buekorpset er et av de nyere korpsene i Bergen, og i motsetning til de tradisjonelle korpsene er det et rent jentekorps.
 
Lungegaardens ble stiftet av en gruppe jenter som ønsket et jentebuekorps drevet etter samme mønster som guttebuekorpsene; at det skulle drives av et råd valgt av de aktive. De jobber for å opprettholde den samme standarden på marsj og eksersis som de beste guttekorpsene. Lungegaardens Buekorps har parken ved Lille Lungegaardsvannet som ekserserplass. Korpsets farger er rødt, blått og hvitt. I 2006 var de det største jentebuekorpset i Bergen med gjennomsnittlig 30 jenter på linje hver marsjdag.

Korpset disponerer et lokale i Strømgaten der de har en rekke sosiale aktiviteter for  medlemmene sine.

## Tidligere Lungegaardsjenters Forening

Tidligere Lungegaardsjenters Forening, (TLF) er navnet på foreningen for de tidligere aktive i Lungegaardens Buekorps, korpsets "gamlekarer".

## Litteratur
* Gjerstad, Jo: *Buekorpsene i Bergen*, (Bergen kommune 2005)  (*hefte*)

## Eksterne lenker
*Offisiell hjemmeside
*Tidligere offisielle hjemmeside
* Korpsets historie 
* Buekorpsene.com
Eirin Sund

**Eirin Kristin Sund** (født 6. april 1967 i Brønnøysund) er en norsk politiker (A). Hun ble innvalgt på Stortinget fra Rogaland i 2005 og gjenvalgt ved stortingsvalget 2009 og 2013. 

Eirin Sund har arbeidserfaring fra barne- og ungdomsarbeid i hjemfylket Rogaland og er fra 2007 visepresident i Norges fotballforbund.

Før hun ble valgt inn på Stortinget var hun fylkesvaraordfører i Rogaland 2003-05. Sund har tidligere vært varaordfører i Gjesdal, politisk rådgiver i Miljøverndepartementet og statssekretær i Samferdselsdepartementet. Sund var i 2006 med og stiftet Humanistiske sosialdemokrater der hun sitter i styret 2006-dd.

Eirin Sund er datter av AP-politikeren Kjell Sund.

## Regjering
* 13. november 1996 &ndash; 17. oktober 1997: politisk rådgiver i Miljøverndepartementet
* 17. mars 2000 &ndash; 19. oktober 2001: statssekretær i Samferdselsdepartementet

## Stortingskomiteer
* 2015–2017: medlem i Kommunal- og forvaltningskomiteen
* 2013–2015: 1. nestleder i Transport- og kommunikasjonskomiteen
* 2013–2017: medlem i Valgkomiteen
* 2009–2013: 2. nestleder i Energi- og miljøkomiteen
* 2009–2013: medlem i Valgkomiteen
* 2005–2009: medlem i Finanskomiteen

## Referanser


## Eksterne lenker
* 
* 
*
Marianne Marthinsen

**Marianne Marthinsen** (født 1980) er en norsk samfunnsøkonom, forfatter og tidligere politiker som var finanspolitisk talsperson for Arbeiderpartiet fra 2014 til 2017. Hun ble innvalgt på Stortinget fra Oslo i 2005, og ble gjenvalgt i 2009, 2013 og 2017.

## Utdannelse
Marthinsen er samfunnsøkonom utdannet ved Universitetet i Oslo. 

I 2018 studerte Marthinsen forsvar, sikkerhet og krisehåndtering ved Forsvarets høyskole. 

## Yrkesliv
Hun har vært journalist i *[[Romerikes Blad]]* og NRK. Hun var journalist i *Romerikes Blad* 1996–1997, internasjonal rådgiver i Arbeidernes ungdomsfylking 2002–2003, og redaksjonsassistent i NRK Nyheter 2003–2005.

Fra 2022 til 2025 var hun direktør i Finans Norge. Marthinsen er også styreleder for forskningskonsernet Norce.
## Politiske verv
Marthinsen har vært leder av Grorud AUF, styremedlem i Attac Norge og nestleder i AUF i Oslo, samt varamedlem i AUFs landsstyre i perioden 2000–2001. Fra 2005 til 2011 var Marthinsen leder av Den Socialdemokratiske Forening.

Hun var stortingsrepresentant i periodene 2005–2009, 2009–2012, 2012–2017 og 2017–2021.

### Stortingskomiteer
* 2005–2009: medlem av Energi- og miljøkomiteen
* 2009–2012: medlem av Energi- og miljøkomiteen
* 2013–2014: medlem av Finanskomiteen
* 2014–2017: første nestleder i Finanskomiteen
* 2017–2021: medlem av Stortingets utenriks- og forsvarskomité

## Forfatterskap
Sammen med Maria Walberg er Marthinsen forfatter av boka *Rødt lys – Det store skatteranet og hvordan vi kan stoppe det*, som kom ut på Cappelen Damm i august 2019. Hennes første skjønnlitterære bok var romanen *Selveiersanger*, som kom ut på Aschehoug forlag i september 2021.

## Referanser


## Eksterne lenker
* 
* 
* marianne Marthinsen – blog hos *blogspot.com*.
Terje Aasland

**Terje Aasland** (født 1965) er en norsk politiker (Ap) som er energiminister i Jonas Gahr Støres regjering siden 7. mars 2022. Han ble innvalgt på Stortinget fra Telemark i 2005.

Aasland har bakgrunn som energimontør og tillitsvalgt i fagbevegelsen. Fra 1982 til 1994 var han lærling og senere energimontør ved Skiensfjordens Kommunale Kraftselskap. Han er distriktssekretær i LO i Telemark, og var dessuten medlem av kommunestyret i Skien fra 1991 til 2003. Han var medlem av Arbeiderpartiets sentralstyre 1998&ndash;2000.

## Statsråd
Etter Hadia Tajiks oppsigelse etter kontroverser angående bruken av pendlerbolig og frynsegoder, ble Marte Mjøs Persen utnevnt til hennes etterfølger 7. mars 2022. Aasland ble samtidig utnevnt til Persens etterfølger som olje- og energiminister.

## Stortingskomiteer
* 2021–2022 Leder av Energi- og miljøkomiteen
*2017–2021 Andre nestleder av Næringskomiteen
* 2013&ndash;2017 Første nestleder av Energi- og miljøkomiteen
* 2009&ndash;2013 Leder av Næringskomiteen
* 2005&ndash;2009 Medlem av Energi- og miljøkomiteen
Aasland var medlem av gruppestyret i Arbeiderpartiets stortingsgruppe 2009&ndash;2013 og 2017&ndash;2022, der han i fra 2021 var nestleder (parlamentarisk nestleder). 

## Referanser


## Eksterne lenker
*
Eva Kristin Hansen

**Eva Kristin Hansen** (født 1973) er en norsk politiker (Ap) som har representert Sør-Trøndelag på Stortinget fra 2005 til 2025. Den 9. oktober 2021 ble hun valgt til stortingspresident, men den 18. november 2021 kunngjorde hun sin avgang etter at det var oppstått tvil om hun hadde fulgt reglene for tildeling av Stortingets pendlerboliger. Hansen meldte sin avgang formelt 23. november 2021. Den 25. november 2021 valgte Stortinget Masud Gharahkhani til ny stortingspresident.

## Bakgrunn og virke
Hun har studert ved Norges teknisk-naturvitenskapelige universitet (1993–1996) og ved kommunalkandidatstudiet ved Høgskolen i Oslo (1997/98). Hun har arbeidet i ulike stillinger i Nei til EU, LO, Rissa kommune, Arbeidernes ungdomsfylking og Norsk kommuneforbund frem til 2005.

Fra 2000 til 2002 var hun leder av AUF. På landsmøtet i 2002 tapte hun en kampvotering mot Gry Larsen med tre stemmer. I 2006 ble hun leder i Sør-Trøndelag Arbeiderparti, etter å ha vært nestleder fra 2003. Hun var bystyremedlem i Trondheim 2003–2005 og vararepresentant til fylkestinget 1995–1999. Hun representerte Sør-Trøndelag i Stortinget fra 2005 til 2025. I perioden 2017–2021 var hun første visepresident for Stortinget.  

### Stortingspresident

Den 9. oktober 2021 ble hun valgt til stortingspresident.

Den 16. november 2021 ble det kjent gjennom *[[Adresseavisen]]* at Hanssen i årene 2014–2017 hadde fått tildelt pendlerleilighet i Oslo selv om hun eide bolig i Ski og dermed ikke hadde krav på pendlerleilighet.

Fra 2014 til 2017 oppgav Hansen til Stortingets administrasjon at hun var bosatt i Trondheim. I denne perioden leide hun hybel i leiligheten til Ap-politiker Trond Giske i Trondheim, mens hun bodde fast på Langhus i Ski sammen med ektemannen sin. Ettersom hun opplyste at hun var bosatt i Trondheim fikk hun tildelt en pendlerbolig i Oslo. 

Den 18. november 2021 opplyste Hansen til NTB at hun trakk seg som stortingspresident etter at politiet hadde kunngjort at det ble innledet etterforskning av seks ikke navngitte stortingsrepresentanter i forbindelse med de såkalte «pendlersakene». Fra den 18. november satt hun kun formelt som stortingspresident, mens stortingsrepresentant Svein Harberg (H) ledet presidentskapet og i praksis da var stortingspresident inntil ny stortingspresident ble valgt 25. november.

I kjølvann av pendlerboligsaken mottok Hansen flere drapstrusler. På bakgrunn av dette satt politiet inn ekstra sikkerhet rundt den tidligere stortingspresidenten.

## Stortingskomiteer
* 2021–2025: medlem i Utenriks- og forsvarskomiteen
* 2017–2021: medlem i Kontroll- og konstitusjonskomiteen
* 2013–2017: medlem i Energi- og miljøkomiteen
* 2009–2013: medlem i Utenriks- og forsvarskomiteen
* 2005–2009: medlem i Arbeids- og sosialkomiteen

## Referanser


## Eksterne lenker
* 
* 
* 
* 
*
Sonja Mandt

**Sonja Mandt** (født 29. mars 1960 i Larvik) er en norsk politiker (Ap). Hun var innvalgt på Stortinget for Vestfold fra 2005 til 2017.

Hun vokste opp i Larvik som datter av sekretær Håkon P. Mandt og fabrikkarbeider Aase Gabrielsen. Etter Sandefjord handelsgymnasium var hun kontorist og fabrikkarbeider og tok 1. avdeling jus som privatist. Mandt utdannet seg til sykepleier ved Høgskolen i Vestfold 1993–1995 og praktiserte deretter yrket ved Sykehuset i Vestfold.

Mandt var medlem av Larvik kommunestyre 1995–2005. Siden 2005 har hun vært innvalgt på Stortinget fra Vestfold. Hun satt i Stortingets helse- og omsorgskomité 2005–2013, og deretter i familie- og kulturkomiteen. Mandt ledet Larvik Arbeiderparti 2001–2004 og Vestfold Arbeiderparti 2000–2014.

## Referanser


## Eksterne lenker
* 
* 
*
Steinar Gullvåg

**Steinar Gullvåg** (født 27. oktober 1946 i Trondheim) er en norsk politiker (Ap) som var stortingsrepresentant for Vestfold 2005–2013.

Han vokste opp på Lademoen i Trondheim som sønn av Eigil Gullvåg og Inga Stamnes. Faren var redaktør i *[[Arbeider-Avisa]]* i Trondheim i 25 år og medlem av Trondheim bystyre for Arbeiderpartiet.

Steinar Gullvåg gikk Ringve gymnas, var formann i Sør-Trøndelag AUF 1964–1965, og begynte som journalistlærling i *Arbeider-Avisa* i 1967. Han var journalist i *[[Rogalands Avis]]* i Stavanger 1969–1973, redaktør og disponent i *[[Hardanger Folkeblad]]* i Odda 1973–1977 og redaktør i *[[Vestfold Arbeiderblad]]* i Tønsberg 1977–1983. Han var også medlem av Nøtterøy kommunestyre 1980–1987.

I 1983 ble Gullvåg ansatt som informasjonsleder i Arbeiderpartiets stortingssekretariat. Han var politisk rådgiver for statsråd Kjell Borgen i Samferdselsdepartementet 1986–1988 og i Kommunal- og arbeidsdepartementet 1988–1989.

I 1989 gikk Gullvåg til en stilling som rådgiver i Norsk Kommuneforbund, og i 1994 som informasjonsdirektør i Vegdirektoratet.

I 2003 ble han på nytt valgt inn i Nøtterøy kommunestyre. Han ble valgt til stortingsrepresentant for Vestfold i 2005 og gjenvalgt i 2009. Han satt sin første periode i Stortingets næringskomité, deretter i Stortingets arbeids- og sosialkomité. Ved valget i 2013 mistet Arbeiderpartiet sitt tredje mandat fra Vestfold, og Gullvåg ble vararepresentant.

## Bibliografi
* *Arbeiderbevegelsens valghåndbok*, (red), Tiden, Oslo 1983
* *Arbeiderbevegelsens valghåndbok*, (red), Tiden, Oslo 1985
* *Tekster fra Løvebakken*, Tiden, Oslo 1985

## Referanser


## Eksterne lenker
* 
* 
*
Irene Johansen

**Irene Johansen** (født 7. januar 1961 i Nord-Aurdal) er en norsk politiker (Ap). Hun var stortingsrepresentant fra Østfold 2005-2017. I perioden 2003–2011 var hun medlem av kommunestyret i Moss og i 2003–2005 av fylkestinget i Østfold.

Johansen har utdanning fra Norges kommunal- og sosialhøgskole, kommunallinjen 1982&ndash;1985 og mellomlederprogrammet i staten 2001&ndash;2002. Johansen har blant annet arbeidet som førstesekretær ved rådmannskontoret i Seljord kommune i 1985&ndash;1986. Hun var i personalavdelingen, Norges allmennvitenskapelige forskningsråd i årene 1986&ndash;1994. Fra 1996 til 2003 var Johansen personalsjef i Jernbaneverket.

Johansen var frem til 2021 nestleder i Europabevegelsen, en organisasjon som arbeider for norsk medlemskap i EU.

## Stortingskomiteer
* 2013–17: medlem i Finanskomiteen
* 2012–13: medlem i Energi- og miljøkomiteen
* 2009–12: medlem i Finanskomiteen
* 2005–09: medlem i Transport- og kommunikasjonskomiteen
* 2005–09: medlem i Valgkomiteen

## Referanser


## Eksterne lenker
* 
*
Q.E.D.

***Q. E. D.*** er en forkortelse av den latinske frasen *«quod erat demonstrandum»* (ordrett oversatt til norsk: «hvilket skulle demonstreres/bevises»). Dette er en oversettelse av det greske *ὅπερ ἔδει δεῖξαι (hóper édei deĩxai)*, som ble brukt av mange tidligere matematikere, blant andre Euklid og Arkimedes. *Q.E.D.* kan skrives i slutten av matematiske bevis for å vise at resultatet man trengte for å fullføre beviset, er oppnådd. 

## Bruk i dag

I dag brukes gjerne symbolet &#9632; (en hel sort firkant), som kalles *gravstein* (*tombstone* eller *halmos* på engelsk, sistnevnte oppkalt etter Paul Halmos, som var en pioner innen bruken av den sorte firkanten). Man kan også bruke en åpen *gravstein*, &#9633; (en sort firkant med hvitt fyll). En annen enkel måte å fastsette beviset som ferdig på er enkelt og greit å skrive «bevist» eller bare «vist» i parentes etter det siste steget i beviset, eller å skrive to skråstreker *(//)*.

Unicode gir tegn til å bruke i beviser som tegnet U+220E (&#8718;), men også tegnene U+25A0 (&#9632;, sort firkant) og U+2023 (&#8227;, åpen firkant) som alternativer.

## Variasjoner av forklaring på forkortelsen Q.E.D.
I engelsktalende land kan bokstavene bety *«Quite Easily Done»* eller *«Quite Eloquently Done»*. 

Det eksisterer en annen latinsk frase, med en noe annerledes betydning, men lik, om noe sjeldnere bruk. *Quod erat faciendum* oversettes til «hvilket skulle gjøres». Dette blir vanligvis forkortet til *Q.E.F.*. Som med Q.E.D. er Q.E.F. en oversettelse av det greske *ὅπερ ἔδει ποιῆσαι* (hóper édei poiēsai), som ble brukt av Euklid for å avslutte matematiske formler som ikke var bevist, men konstruksjoner til bruk i eksempler.

## Referanser
Karl von Habsburg-Lothringen

**Karl von Habsburg-Lothringen** (født 11. januar 1961 i Starnberg i Bayern) har fra 2007 vært overhode for huset Habsburg og siden 2000 ordensherre av Ordenen det gylne skinn. Han er også kjent under sin kongelige tittel **erkehertug Karl av Østerrike**. I Østerrike, hvor ingen av hans titler anerkjennes, er hans offisielle navn Karl Habsburg-Lothringen. I Ungarn omtales han som Habsburg Károly.

## Liv og virke
### Bakgrunn
Han er sønn av Østerrike og Ungarns tidligere kronprins, erkehertug Otto von Habsburg og prinsesse Regina av Sachsen-Meiningen. Han er dermed sønnesønn av keiser Karl I av Østerrike-Ungarn. Hans far var huset Habsburgs overhode fra 1922 til han overlot denne funksjonen til sønnen i 2007.

Han er oppvokst i Bayern i Tyskland, der hans far levde som statsløs med blant annet spansk diplomatpass, men har siden 1981 bodd i Salzburg i Østerrike og er østerriksk statsborger. I Østerrike går han under navnet Karl Habsburg-Lothringen.

### Offentlig og politisk virke
Han er president for den paneuropeiske bevegelsen i Østerrike siden 1986, og er dessuten formann for og grunnlegger av Paneuropakretsen *Alpen-Adria*. I ble han 2002 generalsekretær i UNPO (*Unpresented Nations and Peoples Organisation*).

Han er bærer av ordenen Det gylne vlies og siden andreasdagen 2000 også overhode og ordensherre for den habsburgske utgave av denne.

Han er kaptein av reserven i det østerrikske flyvåpen, foruten *Oberster Bandinhaber des Akademischen Bundes der Katholisch-Österreichischen Landsmannschaften* siden 2002.

Habsburg var medlem av det europeiske parlamentet for det østerrikske konservative partiet, ÖVP, mellom 1996 og 1999. Her vakte han oppsikt med mange sterkt konservative utsagn, blant annet sammenlignet han et abortmedikament med dødsstraff. Hans politiske karriere endte etter en pengeskandale knyttet til den paneuropeiske bevegelsen. Etter at han ikke lenger ble nominert som kandidat av ÖVP, grunnla han sin egen liste til EU-valget, Christlich Soziale Allianz.

Habsburg er særlig opptatt av de tidligere kommunistiske landene i Sentral- og Øst-Europa, og har engasjert seg i forskjellige hjelpeaksjoner. Under den sovjetiske beleiringen av Vilnius i 1990 arrangerte han forsendelser av hjelpetog med mat, medikamenter og klær til de beleirede litauerne. Også under krigen i Jugoslavia har han deltatt i humanitært arbeide, og han er en støttespiller i Østerrike for det tsjetsjenske folket.

Habsburg er gift med baronesse Francesca von Thyssen-Bornemisza de Kazon, datter av Hans Heinrich Thyssen-Bornemisza. Paret har tre barn: Eleonore, Ferdinand Zvonimir og Gloria.

## Referanser


## Eksterne lenker
* 
* 
* Paneuropa Österreich
Tove Karoline Knutsen

**Tove Karoline Knutsen** (født 1951) er en norsk musiker, visesanger og politiker (Ap) fra Torsken i Troms. 

Hun var festspilldirektør for Festspillene i Nord-Norge 1997–2001 og stortingsrepresentant fra Troms i tre perioder 2005–2017. Hun er også engasjert i kirkepolitiske spørsmål, blant annet som medlem av Kirkerådet og Nord-Hålogaland bispedømmeråd.

Hun er født og oppvokst i fiskeværet Gryllefjord på Yre Senja og tok hovedfag i musikkvitenskap ved Universitetet i Trondheim i 1982. Hun har utmerket seg som musiker og sanger og som direktør for Festspillene i Nord-Norge fra 1997 til 2001. Som artist vant hun Spellemannprisen 1984 i klassen visesang for albumet *Veintetid*. I 1991 ble hun tildelt Troms fylkeskommunes kulturpris sammen med Steinar Albrigtsen. 

Knutsen har blant annet gitt ut albumet *Blå kveill*, et jazzinspirert visealbum med tekster av den nordnorske poeten Arvid Hanssen. Sammen fikk de to Prøysenprisen i 1982.

## Diskografi
* *[[Blå kveill]]* (1980)
* *[[Veintetid]]* (1984)
* *[[Tenn lampa]]* (1992)
* *[[Lat spille med vår]]* (1994)

## Stortingskomiteer
* 2013–17 medlem av Helse- og omsorgskomiteen
* 2009–13 medlem av Helse- og omsorgskomiteen
* 2005–09 medlem av Familie- og kulturkomiteen

## Referanser




## Eksterne lenker
* 
* 
*
Anne Marit Bjørnflaten

**Anne Marit Bjørnflaten** (født 18. juni 1969 i Harstad) er en norsk politiker (Ap). Hun er statssekretær i Jonas Gahr Støres regjering.

Hun var innvalgt på Stortinget fra Troms fra 2005 til 2013. Hun var leder for Stortingets justiskomité fra 2005 til 2009. I perioden 2009–13 var Bjørnflaten nestleder i transport- og kommunikasjonskomiteen, og leder for den rødgrønne storfraksjonen i denne komiteen.

Bjørnflaten ga i 2004 ut boken *Et nytt nei* sammen med partifellene Tore O. Sandvik, Jo Stein Moen og Wegard Harsvik. Boken omhandler EUs utvikling siden folkeavstemningen i 1994.

## Regjering
* 30. september 2022 –: Statssekretær i Nærings- og fiskeridepartementet
* 29. mars 2000 – 19. oktober 2001: Politisk rådgiver Utenriksdepartementet

## Stortingskomitéer
* 2005&ndash;2009 leder i Justiskomiteen
* 2009&ndash;2013 første nestleder i Transport- og kommunikasjonskomiten

## Referanser


## Eksterne lenker
* 
* 
*
Tryvann

**Tryvann** er et område i Nordmarka i Oslo. Navnet viser til området med de tre vann Store Tryvannet, Lille Tryvannet og Skomakertjern. Tryvann kan også vise til:

*Tryvannstua, en turisthytte ved Store Tryvann
**Tryvannsgrana, en stor, fredet gran sør for Store Tryvann
*Tryvannshøgda, en høyde ovenfor Tryvannene
**Tryvandshøiden stasjon, tidligere Holmenkollbanens endepunkt
**Tryvannstreffet, et russetreff på Tryvannshøgda
**Tryvannstårnet, et tårn på Tryvannshøgda
*Tryvann Vinterpark, et alpinanlegg
**Tryvannskleiva, en slalåmbakke i Tryvann Vinterpark
Live & Off the Record

***Live & Off the Record*** er en dobbelt CD og DVD av liveopptredener utført av den colombianske musikeren Shakira. DVD-en inkluderer opptak fra Shakiras *«Tour of the Mongoose»* og en biografi.

## Sporliste

### Disk 1
# «Ojos Así» (Flores, Gaza, Shakira) – 8:14 
# «Si Te Vas» (Ochoa, Shakira) – 4:36 
# «Underneath Your Clothes» (Mendez, Shakira) – 4:13 
# «Ciega, Sordomuda» (Ochoa, Shakira) – 4:58 
# «The One» (Ballard, Shakira) – 3:46 
# «Back in Black» (A. Young, M. Young) – 5:23 
# «Tú» (O'Brien, Shakira) – 4:50 
# «Poem to a Horse» (Ochoa, Shakira) – 7:13 
# «Objection» (Tango) (Shakira) – 4:22 
# «Whenever, Wherever» (Estefan, Mitchell, Shakira) – 7:52

### Disk 2
# «Ojos Así» (Flores, Gaza, Shakira) (multimedia)
# «Si Te Vas» (Ochoa, Shakira) (multimedia)
# «Ciega, Sordomuda» (Ochoa, Shakira) (multimedia)
# «The One» (Ballard, Shakira) (multimedia)
# «Back in Black» (A. Young, M. Young) (multimedia)
# «Rules» (Mendez, Shakira) (multimedia)
# «Inevitable» (Ochoa, Shakira) (multimedia)
# «Estoy Aquí» (Ochoa, Shakira) (multimedia)
# «Underneath Your Clothes» (Mendez, Shakira) (multimedia)
# «Octavo Día» (Shakira, Mendez) (multimedia)
# «Ready for the Good Times» (Mendez, Shakira) (multimedia)
# «Tú» (O'Brien, Shakira) (multimedia)
# «Poem to a Horse» (Ochoa, Shakira) (multimedia)
# «Objection (Tango)» (Shakira) (multimedia)
# «Whenever, Wherever» (Estefan, Mitchell, Shakira) (multimedia)

## Personell

* Shakira – Produsent, tekstforfatter, vokalist, gitar, munnspill
* Gonzalo Agulla – Produksjonsleder
* José Arnal – Produksjonsleder
* Tim Mitchell – Produsent, arrangør, gitar
* Dana Austin – Produsent
* Bettina Abascal – Post producer
* Dominic Morley – Engineer
* Richard Robson – Engineer
* Neil Tucker – Engineer
* Matt Vaughan – Engineer
* Richard Wilkinson – Engineer
* Adrian Hall – Mixing engineer
* Chris Theis – Mixing engineer
* Mike Fisher – Audio post-production
* Mike Wilder – Mastering
* Ramiro Aguilar – Videoregissør
* Pablo Arraya – Editing assistant
* Rita Quintero – Kor, keyboard
* Adam Zimmon – Gitar
* Albert Sterling Menendez – Keyboard
* Pedro Alfonso – Fiolin
* Dan Rothchild – Bassgitar, foto
* Brendan Buckley – Trommer
* Rafael Padilla – Perkusjon
* Jeff Bender – Foto
* Frank Ockenfels – Foto
* Ian Cuttler – Art direction
* Frank Carbonari – Grafisk design
* Rose Noone – A&R

## Listeplasseringer
**[[Billboard Music Charts]] (Nord-Amerika) – album**
*2004   *Live & Off the Record* – The Billboard 200 – nr. 45
*2004   *Live & Off the Record* – Top Internet Albums – nr. 45

## Eksterne lenker
* 
* Amazon.com omtale
* Artist Direct omtale 
* Buy.com omtale
* Rate Your Music omtale
Return of the Champions

***Return of the Champions*** er et dobbel-CD-konsertalbum av det britiske rockebandet Queen sammen med Paul Rodgers. Plata ble innspilt 9. mai 2005 under deres turne, ved Sheffield Arena i Sheffield, England, og utgitt 13. september 2005. En DVD av begivenheten ble utgitt i oktober 2005.

## Sporliste
### Disk 1
#«»
#«Tie Your Mother Down»
#«I Want to Break Free»
#«Fat Bottomed Girls»
#«»
#«Another One Bites the Dust»
#«Crazy Little Thing Called Love»
#«»
#«»
#«'39»
#«Love of My Life»
#«Hammer to Fall»
#«»
#«»
#«I'm in Love with My Car»
#«Guitar Solo»
#«»

### Disk 2
#«»
#«Radio Ga Ga»
#«»
#«A Kind of Magic»
#«»
#«Bohemian Rhapsody»
#«The Show Must Go On»
#«»
#«We Will Rock You»
#«We Are the Champions»
#«God Save the Queen»

## Eksterne lenker
*
Kattostslekta

* apotekerkattost 
* dvergkattost
* moskuskattost 
* rosekattost 
* småkattost 

**Kattost** (*Malva*) er en planteslekt i kattostfamilien som omfatter ca. 25 arter av urter. Flere av artene vokser vilt i Norge, og en del arter dyrkes som hageblomster. Blomstene er hvite, røde, rosa eller lilla. Bladene er håndformede.

## Kjente arter
* Apotekerkattost (*Malva sylvestris*)
* Dvergkattost (*Malva pusilla*)
* Moskuskattost (*Malva moschata*)
* Rosekattost (*Malva alcea*)
* Småkattost (*Malva neglecta*)

Det er kjent at apotekerkattost og småkattost har kommet til Norge som ballastplante.

## Referanser


## Eksterne lenker
*
Terrakotta

**Terrakotta** (fra italiensk *terracotta*, «bakt jord») er en betegnelse på hard keramisk leire som brukes i leirgods og bygningsmaterialer. Uttrykket brukes også om gjenstander som er lagd av dette materialet og dets naturlige, brunorange farge. Fargen kommer av jerninnholdet i leiren.

Historisk sett har terrakotta blitt brukt til skulpturer, leirgods, murstein og takstein. Opprinnelig ble de første leireskulpturene tørket og varmet i solen etter å ha blitt formet. Senere ble de plassert på bål før de ble plassert i egne keramikkovner som brente keramikken på høyere varme – på samme måte som det gjøres i dag. 

Den kinesiske terrakottahæren, bygd rundt år 210 f.Kr., er den mest kjente enkeltsamlingen med terrakotta.
Gjenreisningsbyen Kristiansund

**Gjenreisningsbyen** er Kristiansund kommunes tusenårssted. Gjenreisningsbyen utgjør Kristiansund sentrum. 

I 1992 feiret byen sitt 250-årsjubileum, men til tross for dette er det meste av bebyggelsen i sentrum fra 1940- og 1950-årene. Dette skyldes at i aprildagene 1940 ble Kristiansund sentrum bombet av tyske fly, som et resultat av dette ble tettbebyggelsen på to av de tre øyene totalt ødelagt. Gjenreisingen tok for alvor fatt da krigen var slutt. Planleggingen tok til allerede i 1940 i regi av Brente steders regulering (Steinkjer, Molde, Åndalsnes, Elverum). Bebyggelsen består av en meget sterk konsentrasjon av etterkrigshus «det ikke finnes maken til noe annet sted i Norge». Flere av disse «gjenreisningshusene» har kopier av gamle portaler som preger inngangspartiet.

Utviklingen av Gjenreisningsbyen er et samarbeid mellom kommunen, huseierne og reiselivet hvor bevisstgjøring av det spesielle, vedlikehold, holdningsskapende arbeid og overlevering til kommende generasjoner står i fokus. 

Arkitekt Sverre Pedersen, som ledet arbeidet i *Brente steders regulering*  regnet reguleringsplanen for Kirkelandet i Kristiansund som ett av sine hovedverk. 

En annen arkitekt som satte sitt preg på gjenreisingsarkitekturen i Kristiansund var Maja Melandsø som hadde arkitektpraksis i byen 10 år.

Kristiansund hovedgate Kaibakken, er sentral i gjenreisningsbyen.

## Referanser


## Eksterne lenker
* Offisiell nettested for gjenreisingsbyen Kristiansund
* Høringsuttalelse fra Riksantikvaren til Kristiansund kommune 2008 (PDF)
* Nettportal gjenreisingsbyene
Felix III

**Felix III** (død 22. september 530) var pave fra 526 til 530. Ettersom en tidligere pave ved navn Felix ble omdefinert til motpave, var det noe forvirring omkring rekkefølgen, og han er derfor også kjent som **Felix IV**. 

## Liv og virke
### Bakgrunn
Han var fra Samnium og var sønnen til en Castorius. 

Etter at pave Johannes I ble drept av øst-goteren kong Theoderik den store den 18. mai 526, etterkom de som skulle velge den nye paven kongens krav og valgte kardinal Felix til pave. Siden Felix var kongens favoritt, gjorde dette at kongen skaffet kirken større fordeler.

### Pave
Felix IV ble valgt nesten to måneder etter at Johannes I ble drept. Han var ved tiden for sin utnewvnelse til pave kardinalprest.

Han fikk godkjent at rettssaker mot geistlige skulle håndteres av paven. Han definerte kirkens lære om nåde og fri vilje som svar på et ønske om en motsetning til semi-pelagianismen i det sørlige Gallia. Pave Felix godkjente Caesarius av Arles' skrift om nåden og den fri vilje (*De gratia et libero arbitrio*) og sendte til de sørgalliske biskoper de capitula som i 529 ble promulgert som beslutninger på kirkemøtet i Arles.

Pave Felix mottok som gave fra Amalasuntha to gamle byggverk på Forum Romanum, nemlig Romulustempelet og det tilstøtende *Templum sacrae urbis*. Han omgjorde bygningene til en kirke viet til de hellige Kosmas og Damian. Den står der fremdeles.  

Felix forsøkte å utpeke sin egen etterfølger: Bonifatius. Reaksjonen til senatet var å forby noen som helst diskusjon om en etterfølger til paven resten av hans liv; heller ikke å akseptere en nominasjon til samme stilling. Flertallet av de geistlige reagerte på Felix' forsøk på å få nominert Bonifatius, med å nominere Dioskur til pave, mot mindretallets nominasjon av Bonifatius. 

Valget av Bonifatius ble utført i henhold til reglene, mens Dioskur ble regnet som motpave, og ble avsatt etter bare en måneds tid.

## Referanser


## Litteratur
*
Samfunnsøkonom

En **samfunnsøkonom** er en fagperson innen samfunnsøkonomi. Betegnelsen er normalt brukt om personer med minst eksamen av høyere grad (for eksempel mastergrad, hovedfag, embedseksamen) i faget eller eksamen av lavere grad (bachelorgrad). Tidligere var betegnelsen **sosialøkonom** vanlig i Norge, da faget ble kalt sosialøkonomi ved norske universiteter frem til 2000. En samfunnsøkonom/sosialøkonom kan også bare kalles økonom, men dette er imidlertid et ord som også brukes i en del andre sammenhenger. 

På engelsk kalles en samfunnsøkonom *economist*, og dette ordet brukes kun om samfunnsøkonomer.

## Referanser


## Litteratur
* Håvard Helland *Sosialøkonomene* kapittel 20 i *[[Profesjonshistorier]]* Pax 2014 ISBN 9788253037523

## Eksterne lenker
* Interesse- og arbeidstakerorganisasjonen Samfunnsøkonomene
Middleham Castle

**Middleham Castle** er en borgruin ved elven Ure i North Yorkshire. Borgen ble bygget i det 12. århundre, og kom på et senere tidspunkt i Nevilleslektens eie. Den meste kjente personen i denne slekten var Richard Neville, 16. jarl av Warwick, som var en av de mest sentrale personene under rosekrigene.

Mens Warwick eide borgen gjorde han en rekke forbedringer, som førte til at det ble kjent som «Nord-Englands Windsor». Etter at Richard Plantagenet, 3. hertug av York døde bodde hans sønner George, hertug av Clarence og Richard, hertug av Gloucester på borgen en periode. 

I 1470, etter at Warwick hadde skiftet side, satt Edvard IV i fangenskap på Middleham en kort tid. Warwick falt neste år, og etter Edvards gjeninnsettelse på tronen giftet Gloucester seg med Warwicks yngste datter, Anne Neville. De valgte slottet som sitt hovedhjem, og gjorde ytterligere forbedringer og utvidet det. Deres sønn Edward ble født og døde der. 

I 1646, under den engelske borgerkrigen, ble slottet ødelagt. Ruinene eies nå av English Heritage. 

## Referanser
Predikant

En **predikant** er en person som forkynner Guds ord, det vil si holder en preken eller taler i en kristen forsamling eller under en gudstjeneste. En predikant kan være en prest, men brukes særlig om lekfolk, gjerne omreisende forkynnere og møteledere. Ofte brukes betegnelsen **legpredikant** for å tydeliggjøre skillet mellom prester og legfolk.

Predikant kan i sammensetninger også brukes om andre engasjerte talere og forkjempere, for eksempel avholdspredikanter og moralpredikanter. Ordet henger sammen med det gammelnorske *predika*, det vil si *preke* eller *predike*, som kommer via det tyske ordet *prediken* fra det latinske *praedicare* som betyr å «forkynne».

## Se også
* Prest
* Pastor
* Imam
* Legmann
* Forkynnelse
* Preken
* Emissær
Peroral terapi

**Peroral terapi** (latin *per* gjennom, *os, oris* munn) betegner inntak av legemidler via munnen (peroralt). Ofte brukes betegnelsen **Per os** som har samme betydning og bruksområde. 

Som regel dreier det seg om medikamenter, rusmidler (også illegale) eller giftstoffer. Legemiddelet blir inntatt gjennom munnen for eksempel som tablett eller mikstur og som regel svelget. Ernæring via magesonde regnes også som peroral, det samme gjelder medikamenter som  tas opp i munnslimhinnen, for eksempel under tungen (sublingvalt). 

Andre måter å administrere medikamenter er parenteralt som injeksjon/infusjon intravenøst, subkutant eller intramuskulært, i endetarmen (rektalt) som stikkpille eller transdermalt gjennom huden som salver, kremer, emulsjon eller plaster.

## Perorale legemiddelformer
* Tabletter
* Resoribletter
* Tyggetabletter
* Brusetabletter og brusegranulat
* Kapsler
* Enterotabletter eller enterokapsler
* Depottabletter, depotkapsler og depotgranulater
* Miksturer
* Dråper
Melina Kanakaredes

**Melina Kanakaredes** (født 23. april 1967 i Akron i Ohio) er en amerikansk skuespiller. Hennes mest kjente rolle, som hun har vunnet en pris for, er som dr. Sydney Hansen i TV-serien *[[Providence (fjernsynsserie)|Providence]]*. Hun har også spilt i flere andre TV-serier (blant annet i rollen som Stella Bonasera i **') og filmer.

Melina studerte ved [[Ohio State University]], hvor hun deltok på universitetets lag i [[synkronsvømming]]. Hun kom i studietiden på annenplass i Miss Ohio-konkurransen. Deretter studerte hun videre på [[Point Park College]] i [[Pittsburgh]], hvor hun tok en [[bachelorgrad]] i teaterfag. Hun er av [[Hellas|gresk]] avstamning, og snakker flytende [[gresk]].

Melina Kanakaredes giftet seg med Peter Constantinades i 1992, og paret har to døtre.

== Filmografi ==
* ''Carts'' (1987)
* ''The Guiding Lights (TV-serie, 1991&ndash;1995)
* ''Bleeding Hearts (1994)
* ''New York News'' (TV-serie, 1995)
* ''The Long Kiss Goodnight'' (1996)
* ''Leaving L.A. (TV-serie, 1997)
* ''Dangerous Beauty'' (1998)
* ''[[Siste spill|Rounders]]'' (1998)
* ''Saint Maybe (TV-film, 1998)
* ''[[Providence]]'' (TV-serie, 1999&ndash;)
* ''15 Minutes'' (2001)
* **' (TV-serie, 2004&ndash;)
* *Into the Fire* (2005)

I tillegg kommer en rekke gjesteopptredener i TV-serier.

## Referanser


## Eksterne lenker
*
Francisco de Orellana

**Francisco de Orellana** (født 1511 i Trujillo i Spania, død i november 1546 et sted i Amazonas) var en spansk oppdagelsesreisende og conquistador.

## Liv og virke
Francisco de Orellana tok del i den spanske erobring av Peru sammen med Francisco Pizarro, og var en av Gonzalo Pizarros offiserer under Gonzalos ekspedisjon i 1541 øst for Quito og inn i Sør-Amerikas indre på leting etter det sagnomsuste El Dorado.

Da ekspedisjonen nådde seilbare strekk langs elven Río Napo lot Gonzalo Pizarro bygge en skute som skulle rekognosere nedover elva. Orellana fikk oppgaven som kaptein på skuta, og sammen med et mindre antall mannskap la de avsted i desember 1541 for å  gjøre et siste fremstøt for å finne El Dorado, mens Gonzalo Pizarro og resten av ekspedisjonen lå i leir og ventet på at skuta skulle komme tilbake med nyheter om det forjettede land . Men etter noen dagsreiser innså Orellana at det pga. strømforholdene ville bli vanskelig å seile tilbake, og bestemte seg for å ignorere Gonzalo Pizarros instrukser. Han erklærte overfor mannskapet at han aktet å fortsette nedover elva så langt den rakk for å se hvor den endte. Bare én mann protesterte. Han ble satt iland, og etter flere dagers strabasiøs ferd gjennom jungelen langs elva lyktes det ham å nå leiren med den ventende ekspedisjonen, som måtte oppgi forsøket på å finne El Dorado, og gjorde vendereis. 

I en usannsynlig vellykket seilas klarte Orellana å forsere hele veien ned elva Amazonas og nådde dens munning i august 1542. Fra munningen seilte han  vestover langs Sør-Amerikas kyst til han kom til øya Margarita ved kysten av Venezuela øst i Karibia, der det var blitt etablert en spansk koloni.  

Det var under denne seilasen at Amazonas fikk sitt navn. Orellana skrev at de ble angrepet av kvinnelige krigere, noe som fikk ham til å tenke på antikkens amasoner. Sammenstøtet var med tapuyasindianere, hvor kvinnene kjempet side om side med mennene. 

Orellana døde under en senere reise ned Amazonas.

Den nåværende ecuadorianske provinsen Orellana er oppkalt etter ham.

## Referanser


## Eksterne lenker
*
Hanga Roa

**Hanga Roa** er hovedstaden på den chilenske øya Påskeøya i Stillehavet, og ligger sørvest på øya. I 2002 bodde det 3&nbsp;304 mennesker i hovedstaden, noe som tilsvarer 87 % av hele befolkningen på Påskeøya.

## Byen
Hovedgaten *Avienda Policarpo Toro* er byens hjerte, og de fleste butikkene, hotellene, restaurantene og øyas apotek ligger langs denne gaten. I sentrum ligger også byens eneste museum og den romersk-katolske kirken.

## Modernisering
Regjeringen i Chile har gjort mye de siste årene for å bygge ut kommunikasjonen, noe som har vært til stor fordel for Påskeøya og Hanga Roa. Med utbyggingen av internett har det kommet til både internett-kaféer og minibanker.

## Lufthavn
Hanga Roa lufthavn, Mataveri International Airport, trafikkeres av det chilenske nasjonale flyselskapet, *LAN Airlines*.

## Referanser


## Eksterne lenker
*
Ludlow Castle

**Ludlow Castle** var et stort slott i Ludlow i Shropshire, England. Det er i dag i ruiner, og står på en høyde i byen, med utsikt over elven Teme. 

Slottet ble først bygget i det 12. århundre av en normannisk lord. Det var i slektene de Lacy og Mortimers eie, frem til det ved Edvard IVs tiltredelse ble overtatt av kronen. I Tudortiden ble det utført betydelige ombygginger på slottet, og det forble i kongelig eie helt til 1811. Det tilhører nå jarlen av Powis.

I omkring  hundre år hadde Rådet for Wales og Marches sete på slottet. Tre kongelige barn hadde sitt hjem der: Edward, sønn av Edvard IV; Arthur Tudor og Mary Tudor. 

Slottet er byens største attraksjon, og det er regelmessige omvisninger og arrangementer i ruinene.

## Referanser


## Eksterne lenker
*
Slaget ved Ludford Bridge

**Slaget ved Ludford Bridge** ble Huset Yorks største nederlag i den første fasen av rosekrigene. Slaget ble utkjempet ved Ludford Bridge i Shropshire den 12. oktober 1459.

Etter seieren i slaget ved Blore Heath gikk yorkistene videre til Worcester. Etter å ha møtt en kraftig, overlegen lancastriansk styrke vendte de tilbake til Ludford Bridge og stilte opp i defensive posisjoner. Før slaget hoppet Andrew Trollope, som hadde kommandoen over soldatene fra Calais, av fra yorkistenes styrke da Henrik VI tilbød ham benådning. Han tok med seg ikke bare sine menn, men også informasjon om yorkistenes styrke og planer. Lancastrianerne hadde dermed omkring tre ganger så mange soldater og oversikt over Yorks disposisjoner. 

Richard Plantagenet, 3. hertug av York flyktet sammen med sine sønner George og Richard og sine allierte Warwick og Salisbury, først til Calais og deretter til Irland.
Ullerentjernet

**Ullerentjern** er et tjern som ligger på Holleia i Ringerike kommune i Buskerud. Tjernet har avrenning til Skjærdalsvassdraget.

## Referanser
Soria Moria (andre betydninger)

**Soria Moria** har flere betydninger:

*Soria Moria slott, et eventyr
*Soria Moria hotell og konferansesenter på Voksenkollen i Oslo
*Soria Moria-erklæringen, den politiske erklæringen som lå til grunn for Jens Stoltenbergs andre regjering
*Kulturslottet Soria Moria på Torshov i Oslo
*Soria Moria kino
*''Soria Moria'' (Sissel), en musikkutgivelse av Sissel Kyrkjebø
*''Soria Moria'' (album), en musikkutgivelse av Bjølsen Valsemølle
*''Soria Moria'' (2004-album), et musikkalbum med Nissa Nyberget og Elisabeth Lindland, utgitt i 2004.
*''Soria Moria'' (TV-serie), en norsk TV-serie som gikk på NRK i 2000 og 2001
Internasjonal lufthavn

**Internasjonal lufthavn** er en særskilt lufthavn som har nødvendige fasiliteter og infrastruktur for å håndtere internasjonale flyvninger. Dette omfatter evnen til å administrere viktige funksjoner for passasjerer og last som ankommer fra eller går til destinasjoner utenfor landet. Slike lufthavner er vanligvis store, og har lange rullebaner for å betjene store fly som brukes i internasjonal eller interkontinental flyvning. Internasjonale lufthavner tar normalt imot innenrikstrafikk i tillegg til internasjonal trafikk.

Ved internasjonale lufthavner har således viktige og nødvendige funksjoner som toll- og immigrasjonsmyndighetene stasjonert personell for å kontrollere utlendingers reisepapirer, passasjerenes bagasje og flyenes last.

I noen tilfeller kan passasjerer og fly klareres gjennom toll og immigrasjon ved avreiseflyplassen. Dette er tilfelle ved flere lufthavner i Canada, der USA har utstasjonert toll- og immigrasjonsbetjenter slik at flyvninger kan forhåndsklareres og dermed lande på ikke-internasjonale lufthavner i USA.

## Referanser


## Eksterne lenker
* 
* Liste over godkjente lufthavner og flyplasser i Norge, *Luftfartstilsynet*. Internasjonale flyplasser er ikke spesifisert i listen.
* Airport World – utgitt av Airports Council International
* World Airport in the map
Pirayaer

* *[[Acnodon]]*
* *[[Catoprion]]*
* *[[Colossoma]]*
* *[[Metynnis]]*
* *[[Mylesinus]]*
* *[[Myleus]]*
* *[[Myloplus]]*
* *[[Mylossoma]]*
* *[[Ossubtus]]*
* *[[Piaractus]]*
* *[[Pristobrycon]]*
* *[[Pygocentrus]]*
* *[[Pygopristis]]*
* *[[Serrasalmus]]*
* *[[Tometes]]*
* *[[Utiaritichthys]]*

**Pirajaer** (Piranha) er et tribus i familien Serrasalmidae, en relativt ny familie som tidligere ble regnet som en underfamilie (Serrasalminae) av karpelakser (Characidae).

Piraja (av et indianerspråk via port. *piranha*) er en fellesbetegnelse for flere søramerikanske fiskearterer med store, skarpe tenner. Artene er normalt fra 15 til 25 centimeter lange.

Pirajaene lever i elvene i Sør-Amerika. Hovedsakelig finner man fiskene i Amazonas, samt i elver i Guyana og Paraguay. Arten *[[Pygocentrus piraya]]* lever i elva Rio São Francisco i Brasil. Pirajaer lever stort sett av frø, plantemateriale, og som predatorer og åtseletere på andre fisk. De har et rykte på seg for å være menneske-etere, noe som er ufortjent, selv om enkelte territorielle arter kan angripe badende mennesker for å forsvare territoriet sitt, spesielt når vannstanden er lav.
Stimens atferd er en forsvarsmekanisme, ikke en jaktstrategi.

Navnet «piraja» kommer fra Tupi-Guarani-språket hvor *pirá* betyr «fisk» og *sanha* eller *ranha* betyr «tann».

## Referanser




## Eksterne lenker
* 
* Tree of Life: Characiformes Besøkt 28. september 2007
* piranha-info.com 
* Studie: Pirayaer er ikke utelukkende kjøttetende
Bengal (andre betydninger)

**Bengal** har flere betydninger:
* Regionen Bengal i India og Bangladesh
* Bengalkatt, katterase som gjerne kalles kun *bengal*
* Bengal (fiktivt land), et fiktivt land i tegneserien Fantomet
RQ-2 Pioneer

**RQ-2 Pioneer** er en drone, et ubemannet luftfartøy, utviklet av amerikanske AAI Corporation og Israel Aircraft Industries.  Den har vært i tjeneste siden 1986, og har vært brukt av den amerikanske marinen, marineinfanteriet og hæren.

## Eksterne lenker
* IAI RQ-2 Pioneer
RQ-3 Dark Star

**RQ-3 Dark Star** er en drone, et ubemannet luftfartøy.  Det ble brukt av det amerikanske flyvåpenet.  Første flytur var 26. mars 1996.  Programmet ble kansellert i 1999.  Utviklingen ble foretatt av Lockheed Martins Skunk Works-avdeling og Boeing.  Det har blitt hevdet i pressen at Dark Star ikke ble kansellert, men forsatt utvikles som et «svart» prosjekt.

Den to første prototypene kan beskues på Museum of Flight i Seattle, Washington og National Museum of the United States Air Force ved Wright-Patterson Air Force Base i Ohio.

## Referanser


## Eksterne lenker
* DarkStar Tier III fra NASA Dryden Flight Center] (engelsk)
* DarkStar Tier III Minus fra FAS.org (engelsk)
Cat Fanciers’ Association

**Cat Fanciers' Association** (**CFA**) er et internasjonalt register for rasekatter, på linje med Fédération Internationale Féline. Registeret som sådan ble grunnlagt i 1906. Hovedkontoret ligger i Manasquan, New Jersey, i USA.

## Anerkjente katteraser

## Eksterne lenker
* Cat Fanciers' Association
RQ-4 Global Hawk

**RQ-4 Global Hawk** er en drone, et ubemannet luftfartøy, brukt av det amerikanske luftforsvaret til overvåkning.  Det ble tatt fram av Northrop Grumman.  Det er utstyrt med radar og infrarøde sensorer for å se gjennom skydekke.

Det er det første ubemannede luftfartøyet som har blitt sertifisert av den amerikanske luftfartsadministrasjonen til å fly i sivile luftleder uten spesialtillatelse.  Det australske forsvaret har også bestilt Global Hawk.

## Bilder

Defense.gov News Photo 041028-F-5637S-007.jpg
Deployed NCO, Savannah Native, Supports Global Hawk Operations in Southwest Asia DVIDS287946.jpg
RQ-4 Global Hawk.jpg
RQ-4 Global Hawk 3.jpg
Flickr - Official U.S. Navy Imagery - A Global Hawk unmanned aerial vehicle conducts tests over Naval Air Station Patuxent River, Md..jpg
Gul trompetsopp

**Gul trompetsopp** *(Craterellus lutescens)*, en sopp i slekten trompetsopper i kantarellfamilien. Den er også kjent som **Gul trompetkantarell**, da den tidligere ble tidligere regnet som medlem av slekten kantareller. *Craterellus xanthopus*, *Cantherellus lutescens* og *Cantherellus xanthopus* er synonymer til det gjeldende vitenskapelige navnet. 

## Beskrivelse
Hatten kan være mørk, nesten svart. Under hatten er det tydelige ribber som er nedløpende på stilken. Som regel er de glattet nesten helt ut nærmest stilken. Stilken er hul og lysende gul, nesten over i en lys orangetone. Det er ikke et skille i fargen på stilken og undersiden av hatten. 
### Forvekslingsfare
Gul trompetsopp er nært beslektet med traktkantarell, og blir ofte forvekslet med denne. Dette har imidlertid liten praktisk betydning. I likhet med traktkantarell har den blitt forvekslet med den dødelig giftige spiss giftslørsopp, da disse kan vokse i samme miljø. Soppene kan ha samme størrelse og omtrent samme farge på hatten, men likner ellers lite. Problemet er at *giftslørsoppen kan vokse inne i klynger av gule trompetsopper*. En fornuftig forholdsregel er å ikke plukke dem buntevis, men forsikre seg om at man ikke plukker noen andre sopper enn den man er ute etter. Skulle man være i tvil kan man se etter ribbene man forventer å finne under hatten på trompetsopper, hvis de mangler er det ikke gul trompetsopp.

## Utbredelse
Gul trompetsopp vokser gjerne gruppevis. I gode soppår kan den finnes i store mengder på mindre områder. De finnes oftest i barskog, gjerne vanskelig tilgjengelig under einebærbusker. Den er en av få sopper som kan finnes ved myrkanter, gjerne med or eller bjørkekratt.

## Bruk
Gul trompetsopp er en svært god matsopp, i klasse med traktkantarell og vanlig kantarell. Den egner seg meget godt til tørking. Den kan også fryses eller hermetiseres.

## Referanser


## Eksterne lenker
* 
*